Pääministerin morsian

Pääministerin morsian on Susan Kurosen kirjoittama muistelmakirja, joka kertoo hänen ja pääministeri Matti Vanhasen yhdeksän kuukautta ja kymmenen päivää kestäneestä seurustelusuhteesta. Kirjan julkaisi Etukeno-pienkustantamo ja siitä otettiin 10 000 kappaleen ensipainos. Pehmeäkantisessa kirjassa on 164 sivua ja se tuli myyntiin noin 25 euron hintaan. Kirjan kannen valokuva on Kurosen itselaukaisijalla ottama. Kuvassa Kuronen ja Vanhanen istuvat vierekkäin sohvalla pääministerin virka-asunnossa Kesärannassa. Kuva on kirjan ainoa.

 Julkaiseminen 
Kuronen antoi syksyllä 2006 useita lehtihaastatteluja, joissa kertoi suhteestaan pääministeri Matti Vanhaseen. Kuronen vahvisti eron Vanhasesta 9. marraskuuta 2006.Susan vahvistaa eron Matista Iltalehti 9.11.2006 Kuronen ilmoitti 25. tammikuuta 2007 esitetyssä MTV3:n Ruben & Joonas -keskusteluohjelmassa julkaisevansa muistelmakirjan suhteestaan Matti Vanhaseen.Susan tekee kirjan Matista Iltalehti 26.1.2007 Kirjan työnimenä oli Vuosisadan rakkaustarina ja Kuronen kertoi sen perustuvan omiin päiväkirjamerkintöihinsä.Kurosen vaalikirja haastaa McLuhanin  Muutamaa päivää myöhemmin kirjan nimeksi ilmoitettiin Pääministerin morsian.Kurosen kirjan nimi: Pääministerin morsian Iltalehti 31.1.2007 Kirjan osalta ensimmäinen lehdistötilaisuus pidettiin 6. helmikuuta 2007, jolloin julkistettiin kirjan kansikuva. Tilaisuuteen ilmaantui paikalle huomattava määrä toimittajia ja kuvaajia. Kustantaja Kari Ojala myönsi, ettei kirjan julkaisuajankohta vaalienalusaikana ole sattumaa. Kirjan tekijät kuvailivat luomustaan ”yhteiskunnalliseksi dokumentiksi” kahden erilaisen ihmisen, espoolaisen yksinhuoltajan ja pääministerin rakkaudesta ja suhteen rakentamisen vaikeuksista.Susan Kurosen kirja aiheutti mediamylläkän

Kirja julkaistiin Helsingissä 19. helmikuuta 2007. Kirjan julkistamistilaisuus veti useita tiedotusvälineiden edustajia paikalle.Susan Kurosen kirja ei kohauta YLE 19.2.2007 Julkistamistilaisuudessa Kuronen väitti, että häntä oltiin painostettu olemaan julkaisematta kirja. Kurosen kertoman mukaan häntä oltiin painostettu sekä nimettömänä että nimelläSusan Kuronen: Minua painostettiin vaikenemaan Helsingin Sanomat 19.2.2007. Kustantaja Kari Ojala kertoi, ettei kirjalla ole poliittisia tarkoitusperiä. Kuronen puolestaan jätti julkistamistilaisuudessa arvioimatta kirjan vaikutukset tuleviin vuoden 2007 eduskuntavaaleihin.

 Kirja 
Pääministerin morsian käsittelee Susan Kurosen ja Matti Vanhasen seurustelusuhdetta ja laajalti myös aiheesta kirjoitettuja lehtijuttuja. Kirja on Kurosen ensimmäinen teos, ja se on kirjoitettu ilman haamukirjoittajia. Kirjassa on mukana sekä muiden kirjoittamia lehtijuttuja että tekstiviestejä. 

Kolmiosaisen kirjan ensimmäisessä osassa on Susan Kurosen päiväkirjamerkintöjä ja sähköpostiviestejä. Toisessa osassa on pohdittu tarinaa iltapäivälehtien lööppien takana. Kolmas osa koostuu kysymys–vastaus-tyylisestä haastattelusta.Susan Kurosen kohukirja: Suhde Vanhaseen oli herkkä Ilta-Sanomat Lööpit Kuronen kertoi keränneensä itse talteen ja harrastavansa oman elämänsä dokumentointia. 

Juuri ennen painoon menoa kirjasta poistettiin noin sata Vanhasen Kuroselle lähettämää tekstiviestiä, koska pelättiin kansan raivostunutta reaktiota.Vanhasen tekstiviestit poistetaan Kurosen kirjasta viime tipassa Helsingin Sanomat 9.2.2007. Toisena syynä on saattanut olla oikeusjutun uhka, entisen eduskunnan oikeusasiamiehen Jacob Södermanin suositeltua julkisuudessa Vanhasta oikeustoimiin kirjan julkaisemisen suhteen.

Kirjaan jätettiin kuitenkin yli kymmenen Vanhasen Kuroselle lähettämää tekstiviestejä, jotka eivät sisällä kovinkaan arkaluonteista tietoa, vaan ovat jokseenkin hempeitäKaleva: Susan Kuronen väittää tulleensa painostetuksi . Kustantaja Kari Ojala on kuvaillut kirjaan sisällytettyjä tekstiviestejä pieniksi tunnelmapaloiksiTaloussanomat. Kirjan oletettavasti kohahduttavimpia kohtia ovat kuvaukset Kurosen ja Vanhasen välisestä seksistä. Kuvaukset eivät kuitenkaan ole yksityiskohtaisia.

 Vastaanotto 
Kirjan julkistamispäivää seuraavana päivänä Taloussanomat kertoi Kurosen ”kohukirjan” myyntimenestyksestä. Akateemisen Kirjakaupan johtaja kertoi myynnin olleen hyvin vähäistä, ja eräässä ketjun liikkeessä kirjaa ei ollut myyty yhtään kappaletta puolessatoista päivässä. Kirjakauppaketjun johtaja ei myöskään uskonut, että Kurosen kirjan myynti piristyisi vaan se jäisi vaisuksi, koska esimerkiksi iltapäivälehdet ovat kertoneet oleelliset asiat kirjasta. Myöskään Suomalainen Kirjakauppa ei odottanut Kurosen kirjasta myyntimenestystä, ja uutisessa kerrottiin ketjun suhtautuvan siihen varovaisesti. Ketjun liikkeisiin kirjaa oli tilattu melko vähän.Susan Kurosen kirja ei vedä ostajia Taloussanomat 20.2.2007 Kustantaja Kari Ojala kertoi viikko julkistamispäivän jälkeen, että kirjan 10 000 kappaleen ensipainoksesta on myyty kauppiaille puolet.Iltalehti 26.2.2007

 Tutkintapyynnöt ja oikeuskäsittelyt 
 Vanhasen tekemä tutkintapyyntö 
Pääministeri Vanhanen ilmoitti jättävänsä Etukeno Oy:n julkaisemasta Pääministerin morsian -kirjasta tutkintapyynnön. Tutkintapyyntö koski kirjan julkaisijaa ja kustantajaa. Helsingin rikospoliisi ilmoitti aloittaneensa jutun esitutkinnan 3. huhtikuuta. Vanhanen näki, että häntä on loukattu ainakin selostamalla lupaa pyytämättä hänen seksielämäänsä ja muita intiimejä asioita, teksti- ja sähköpostiviestejään, yksityisiä suullisia keskustelujaan sekä kertomalla hänen lapsistaan ja hänen suhtautumisestaan lapsiinsa.Poliisi tutkii Kurosen kirjan yksityiskohtia Ilta-Sanomat 21.5.2007 Vanhasen mielestä kyse oli periaatteesta ja yksityisyydensuojasta. Tutkintapyyntö ei Vanhasen mukaan koskenut kirjan kirjoittajaa Susan Kurosta.Vanhanen jättää tutkintapyynnön Kurosen kustantajasta , 18.3.2007HS, 18.3.2007 Kirjan kustantaneen Etukeno Oy:n lisäksi poliisi kuitenkin kuulusteli myös Kurosta, koska tämä auttoi tiedoillaan kustantamaan kirjan.

Pian tutkintapyynnön jälkeen Kuronen ilmoitti vaihtavansa sukunimensä Ruususeksi 

Esitutkinnan perusteella Helsingin kihlakunnansyyttäjä asetti lokakuun alussa 2007 Susan Ruususen ja kirjan kustantaneen Etukeno Oy:n johtajan Kari Ojalan syytteeseen yksityiselämää loukkaavasta tiedon levittämisestä. Syytettä käsiteltiin Helsingin käräjäoikeudessa 15. helmikuuta 2008Iltalehti 8.6.2007: Susan Kurosen kirja menee syyteharkintaanIltalehti 12.10.2007: Vanhanen haluaa vaieta kohukirjasta ennen tuomiotaIltalehti 15.10.2007: KL: Etukeno ei kestäisi Kuros-sakkoja, ja tuomio annettiin 4. maaliskuuta 2008. Käräjäoikeus päätti hylätä kaikki syytteet, koska lain mukaan poliitikon yksityiselämästä saa julkaista yksityiselämää koskevia tietoja, jos tiedot voivat vaikuttaa hänen toimintansa arviointiin politiikassa ja julkaiseminen on tarpeen yhteiskunnallisesti merkittävän asian käsittelemiseksi.Syytenimike koskee paikkansa pitäviä tietoja Helsingin Sanomat 16.2.2008Pääministeri Vanhasen oikeudenkäynti: kaikki syytteet hylättiin Ilta-Sanomat 5.3.2008 Käräoikeuden päätökseen tyytymätön pääministeri ilmoitti valittavansa asiasta hovioikeuteen.Vanhanen valittaa tuomiosta hovioikeuteen Ilta-Sanomat 5.3.2008 Helsingin hovioikeus tuomitsi 10. helmikuuta 2009 Ruususen ja Kari Ojalan sakkorangaistukseen yksityiselämää loukkaavasta tiedon levittämisestä. Sakon suuruus oli Ruususelle 20 päiväsakkoa ja Ojalalle 60 päiväsakkoa. Sakkojen lisäksi Ojala määrättiin maksamaan Matti Vanhaselle 1 000 euroa henkisistä kärsimyksistä.

Ruusunen ilmoitti 16. helmikuuta 2009 hakevansa valituslupaa korkeimmalta oikeudelta. Myös Ojala ilmoitti 24. maaliskuuta hakevansa valituslupaa. Korkein oikeus myönsi valitusluvan sekä Ruususelle että Ojalalle. Huhtikuussa 2009 Ruusunen, Ojala sekä syyttäjä jättivät jokainen valituslupahakemuksensa korkeimmalle oikeudelle. Kesäkuussa 2010 KKO päätti pitää hovioikeuden antamat sakkotuomiot voimassa.

 Ruususen tekemä tutkintapyyntö 
Kirja herätti keskustelua verkkoympäristössä, muun muassa Suomi24-palstalla, minkä lisäksi koottiin adressi: "Susan Kuronen - lopeta se avautuminen", jolla oli 61 889 allekirjoittajaa. Lisäksi Ruususen omat palautesivut kirjasta suljettiin. Jotkut Ruususen saamat viestit sisälsivät tappouhkauksia. Susan Ruusunen teki helmikuussa 2007 tutkintapyynnön loukkaavina pitämistään nettikirjoituksista, joita Espoon rikospoliisi alkoi 3. huhtikuuta 2007 tutkimaan kunnianloukkauksina. Pääministerin romanssi poiki kaksi poliistutkintaa MTV3.fi 3.4.2007 Kutsu poliisikuulusteluihin oli odotettavissa kymmenillä nettikirjoittelijoillaPoliisi jäljittää Kurosen herjaajia Ilta-Sanomat 24.4.2007, kun oikeus velvoitti keskustelupalstan ylläpitäjän luovuttamaan tunnistetiedot 21 viestistä.Oikeus linjasi Kuros-kirjoittelun Ilta-Sanomat 18.5.2007Iltalehti 28.8.2007: Noin 20 epäiltyä kunnianloukkausta 26. lokakuuta poliisi ilmoitti epäilevänsä yhtätoista henkilöä ympäri Suomea Ruususen kunnianloukkauksesta. Epäilyt siirtyivät syyttäjän harkintaan.Iltalehti 26.10.2007: Yhtätoista epäillään Ruususen kunnianloukkauksesta Espoon kihlakunnansyyttäjä ilmoitti 12. kesäkuuta 2008 nostavansa seitsemän kunnianloukkaussyytettä. Syytteen saavien joukossa oli sekä miehiä että naisia. Herjaaviksi epäillyt viestit kirjoitettiin Suomi24-palstalla.Seitsemälle syyte Susan Ruususen herjaamisesta Ilta-Sanomat 12.6.2008 Espoon käräjäoikeus antoi 4. marraskuuta 2008 tuomion, jossa viisi keski-ikäistä suomalaista tuomittiin sakkorangaistuksiin ja korvauksiin henkisistä kärsimyksistä.Nettiherjoista sakkoja - Susan ja syytetyt vaikenivat Iltalehti 4.11.2008 Tuomiosta ei valitettu hovioikeuteen joten käräjäoikeuden tuomio jäi lopulliseksi.

 Lähteet 

Luokka:Suomalaiset elämäkerrat ja muistelmat
Luokka:2000-vuosikymmenen oikeustapaukset
Luokka:2010-luvun oikeustapaukset